В края на месеца посрещаме Комисията по земеделие и развитие на селските райони (AGRI) » Съвети в земеделието
Евродепутатите, ще имат възможност да се запознаят с различни производства на български традиционни и био продукти в страната
Визитата има за цел да запознае членовете на Комисията с трудностите, които срещат българските земеделски стопани.
Евродепутати от Италия, Германия, Белгия, Испания, Франция и Полша, които са членове на Комисията по земеделие и развитие на селските райони (AGRI) към Европейския парламент (ЕП) ще бъдат на официално посещение в България. То ще обхване периода от 29 до 31 октомври. Визитата е по покана на Момчил Неков и Владимир Уручев. Това съобщиха от пресофиса на Момчил Неков
„От 2015 г. настоявам за посещение в България. Радвам се, че това ще стане факт, с което ще покажем, че България освен всичко друго, предлага качество и уникални продукти”, коментира Момчил Неков.
Каква е работната програма на членовете на Комисията?
Евродепутатите ще имат възможност да се запознаят с различни производства на български традиционни и био продукти в страната. Те ще посетят стопанство за производство на биоплодове и зеленчуци, дестилерия за розово масло и масло от лавандула, пчелин над Калофер. Членовете на ЕП ще посетят винарска изба в Асеновград и ще имат възможност да дегустират български вина.
На 31 октомври 2018 г. от 13.00 часа в Дома на Европа (ул. „Г. С. Раковски“ № 124) в София ще се състои пресконференция на членовете на Европейския парламент от Комисията по земеделие и развитие на селските райони Чеслав Адам Шекерски, председател на комисията, Момчил Неков и Владимир Уручев.
Етикети:Комисията по земеделие и развитие на селските райони (AGRI)
Предишна : Земеделци получиха над 714 хил. лв. заради пропаднали площи
Следваща : Плевелите развиват устойчивост към хербициди